Η ηλεκτρονική κατάθεση ανακοπής σάς παρέχει τη δυνατότητα να καταθέσετε αίτηση ανακοπής κατά σήματος της Ευρωπαϊκής Ένωσης ή διεθνούς καταχώρισης, να αποστείλετε τα σχετικά συνημμένα και να συμπληρώσετε τα απαιτούμενα στοιχεία για την πληρωμή μέσω του δικτυακού τόπου του EUIPO.\nΜε την υποβολή του ηλεκτρονικού εντύπου, αποδίδεται στην αίτησή σας ένας αριθμός ανακοπής.\nΤο σύστημα διενεργεί αυτομάτως προκαταρκτικό έλεγχο της αίτησης ανακοπής σας στο πλαίσιο του ελέγχου παραδεκτού προκειμένου να εντοπιστούν τυχόν ελλείψεις στις παρεχόμενες πληροφορίες. Οι εξεταστές του EUIPO, πάντως, διενεργούν πλήρη έλεγχο των ανακοπών για τις οποίες δεν είναι εφικτός ο αυτόματος έλεγχος του παραδεκτού.\nΠαρακαλούμε συμβουλευθείτε τις Κατευθυντήριες γραμμές μας για περισσότερες πληροφορίες σχετικά με τον έλεγχο του παραδεκτού.\nΒήματα για τη συμπλήρωση του εντύπου της αίτησης ανακοπής στο πλαίσιο κατ᾽ αντιμωλίαν διαδικασίας:\nΗ διαδικτυακή εκδοχή της αίτησης ανακοπής χωρίζεται στα εξής τμήματα:\nΛόγοι και βάση της ανακοπής\nΕπιχειρήματα και αποδείξεις\nΤο σύστημα επιτρέπει την υποβολή της αίτησης ανακοπής μόνον εάν έχουν συμπληρωθεί τα υποχρεωτικά πεδία. Τα υποχρεωτικά πεδία επισημαίνονται με κόκκινο αστερίσκο *.\nΠληκτρολογήστε τον αριθμό αναφοράς σας.\nΤο παρόν πεδίο είναι προαιρετικό.\nΟ ανακόπτων ή ο αντιπρόσωπος που ενεργεί εξ ονόματος του ανακόπτοντος μπορεί να δημιουργήσει τον δικό του αριθμό αναφοράς, ο οποίος δεν πρέπει να υπερβαίνει τους 30 χαρακτήρες και μπορεί να είναι συνδυασμός γραμμάτων, αριθμών ή/και συμβόλων. Δεν πρέπει να περιλαμβάνει κενά.\nΕπιλέξτε το είδος ενέργειας\nΤο παρόν πεδίο είναι υποχρεωτικό. Πρέπει να δώσετε λεπτομερή στοιχεία για τουλάχιστον έναν ανακόπτοντα.\nΑν ο ανακόπτων έχει ήδη καταθέσει αίτηση για την καταχώριση σήματος της Ευρωπαϊκής Ένωσης, σχεδίου ή υποδείγματος ή αίτησης ανακοπής στο EUIPO, διαθέτει ήδη αναγνωριστικό αριθμό EUIPO. Αν γνωρίζετε αυτόν τον αριθμό, συμπληρώστε τον στο πεδίο κειμένου, επιλέξτε τον από τον κατάλογο αυτόματης συμπλήρωσης και πατήστε «Εισαγωγή»· τα υπόλοιπα πεδία συμπληρώνονται αυτόματα.\nΑν ο ανακόπτων δεν διαθέτει αναγνωριστικό αριθμό EUIPO, θα πρέπει να συμπληρώσετε όλες τις απαιτούμενες πληροφορίες του ανακόπτοντος επιλέγοντας πρώτα το είδος του ανακόπτοντος από το αναπτυσσόμενο μενού, κάτω από την ένδειξη «Δημιουργία νέου ανακόπτοντος». Ο ανακόπτων μπορεί να είναι είτε νομικό είτε φυσικό πρόσωπο. Τα υποχρεωτικά πεδία που παρατίθενται στη συνέχεια πρέπει να συμπληρωθούν:\nΓια τα φυσικά πρόσωπα (όταν ο ανακόπτων είναι φυσικό(ά) πρόσωπο(α))\nΓια τα νομικά πρόσωπα (όταν ο ανακόπτων είναι εταιρεία/επιχείρηση)\nΌταν ο ανακόπτων είναι νομικό πρόσωπο, πρέπει να αναφέρεται η επίσημη ονομασία του, συμπεριλαμβανομένης της νομικής μορφής, π.χ. «Incorporated», «Sociedad Anónima», «Aktiengesellschaft» κ.λπ. Η νομική μορφή μπορεί να αναφέρεται με τη συνηθισμένη σύντμησή της, π.χ. «Inc.», «S.A.», «AG» κ.λπ. Πρέπει επίσης να προσδιορίζεται η χώρα στην οποία εδρεύει το νομικό πρόσωπο.\nΌταν ο ανακόπτων είναι φυσικό πρόσωπο, πρέπει να αναφέρονται το ονοματεπώνυμο και η ιθαγένειά του.\nΣυνιστάται ιδιαιτέρως η επαρκής συμπλήρωση των στοιχείων επικοινωνίας (ταχυδρομικός κώδικας, αριθμοί τηλεφώνου).\nΑν η ανακοπή ασκείται από περισσότερους του ενός ανακόπτοντες, μπορείτε να προσθέσετε τους υπόλοιπους ανακόπτοντες επιλέγοντας το είδος του ανακόπτοντος από το ίδιο αναπτυσσόμενο μενού. Μετά τη δημιουργία των ανακοπτόντων, είναι εφικτή η προβολή, η επεξεργασία και η διαγραφή τους κάνοντας κλικ στις αντίστοιχες ενέργειες στον πίνακα ανακοπτόντων.\nΜην παραλείψετε να πατήσετε το πλήκτρο «+Προσθήκη» για να συμπεριλάβετε στο έντυπο της αίτησής σας τον ανακόπτοντα που επιλέξατε ή μόλις δημιουργήσατε.\nΑν κανένας από τους ανακόπτοντες δεν διαθέτει κατοικία, έδρα ή πραγματική και ενεργό εμπορική εγκατάσταση στον Ευρωπαϊκό Οικονομικό Χώρο (ΕΟΧ), οι ανακόπτοντες πρέπει να εκπροσωπούνται από εγκεκριμένο πληρεξούσιο σε όλες τις διαδικασίες ενώπιον του EUIPO.\nΟ κατάλογος αντιπροσώπων διατίθεται στον δικτυακό τόπο του EUIPO.\nΟ ανακόπτων μπορεί να ορίσει αντιπρόσωπο ακόμη και αν διαθέτει κατοικία, έδρα ή πραγματική και ενεργό εμπορική εγκατάσταση εντός του Ευρωπαϊκού Οικονομικού Χώρου.\nΑν ο αντιπρόσωπος διαθέτει ήδη αναγνωριστικό αριθμό EUIPO, συμπληρώστε τον αριθμό στο πεδίο κειμένου, επιλέξτε τον από τον κατάλογο αυτόματης συμπλήρωσης και πατήστε «Εισαγωγή»· τα υπόλοιπα πεδία συμπληρώνονται αυτόματα.\nΑν ο αντιπρόσωπος δεν διαθέτει αναγνωριστικό αριθμό EUIPO, όλα τα πεδία θα πρέπει να πληκτρολογηθούν. Για την εισαγωγή νέου αντιπροσώπου πρέπει να επιλέξετε το είδος του αντιπροσώπου από το αναπτυσσόμενο μενού, κάτω από την ένδειξη «Δημιουργία νέου». Ένας νέος αντιπρόσωπος μπορεί να είναι δικηγόρος ή πληρεξούσιος υπάλληλος.\nΌταν ο αντιπρόσωπος είναι δικηγόρος, πρέπει να αναφέρεται το ονοματεπώνυμό του. Ο δικηγόρος μπορεί εναλλακτικά να είναι μέλος μιας υφιστάμενης ένωσης αντιπροσώπων. Αν γνωρίζετε ήδη τον αναγνωριστικό αριθμό της ένωσης, συμπληρώστε τον στο πεδίο κειμένου, επιλέξτε τον από τον κατάλογο αυτόματης συμπλήρωσης και πατήστε «+Προσθήκη». Το όνομα της ένωσης θα μεταφορτωθεί στο έντυπο. Εναλλακτικά, μπορείτε να πληκτρολογήσετε τα στοιχεία στο πεδίο «Ονομασία της ένωσης». Μπορείτε να αναζητήσετε τον αναγνωριστικό αριθμό μιας ένωσης κάνοντας κλικ στον σύνδεσμο «Συμβουλευθείτε το eSearch plus».\nΑν ο πληρεξούσιος υπάλληλος προσελήφθη απευθείας από τον ανακόπτοντα, αρκεί η αναφορά του ονοματεπώνυμού του. Αν ο πληρεξούσιος υπάλληλος εργάζεται σε επιχείρηση (με πραγματική και ενεργό εγκατάσταση στον Ευρωπαϊκό Οικονομικό Χώρο) η οποία συνδέεται οικονομικά με τον ανακόπτοντα, πρέπει να προσδιοριστούν η επωνυμία της επιχείρησης και η φύση της οικονομικής σύνδεσης.\nΣυνιστάται ιδιαιτέρως η παροχή επαρκών στοιχείων επικοινωνίας, περιλαμβανομένου του ονοματεπωνύμου, της διεύθυνσης, του αριθμού τηλεφώνου και της διεύθυνσης ηλεκτρονικού ταχυδρομείου.\nΥπάρχει επίσης η δυνατότητα δημιουργίας αντιπροσώπου για την εκπροσώπηση ενώπιον του EUIPO. Σε αυτήν την περίπτωση, πριν από την προσθήκη του στον κατάλογο εγκεκριμένων πληρεξουσίων του EUIPO, εμφανίζεται μήνυμα το οποίο ενημερώνει σχετικά με την περαιτέρω εξέταση που θα πραγματοποιηθεί από το EUIPO.\nΑφού συμπληρώσετε τα στοιχεία του αντιπροσώπου, πατήστε «+Προσθήκη» για να τον συμπεριλάβετε στην αίτησή σας.\nΠρέπει να προσδιορίσετε αν η ανακοπή σας στρέφεται κατά αίτησης σήματος της Ευρωπαϊκής Ένωσης (ΕΕ) ή διεθνούς καταχώρισης (ΔΚ).\nΠληκτρολογήστε τον αριθμό της αίτησης σήματος της ΕΕ ή της διεθνούς καταχώρισης κατά της οποίας στρέφεστε και κάντε κλικ στο πλήκτρο «Εισαγωγή οντότητας». Αν η αίτηση σήματος της ΕΕ ή η διεθνής καταχώριση είναι «ανοικτή σε ανακοπή», τα στοιχεία συμπληρώνονται αυτόματα. Αν η αίτηση σήματος της ΕΕ ή η διεθνής καταχώριση δεν είναι «ανοικτή σε ανακοπή», εμφανίζεται μήνυμα και η δημιουργία ανακοπής δεν είναι εφικτή.\nΗ γλώσσα της διαδικασίας ανακοπής πρέπει να επιλέγεται σύμφωνα με τα προβλεπόμενα στο άρθρο 146 του κανονισμού για το σήμα της Ευρωπαϊκής Ένωσης. Πρέπει να είναι μία από τις δύο γλώσσες της προσβαλλόμενης αίτησης, υπό την προϋπόθεση ότι πρόκειται για μία από τις πέντε επίσημες γλώσσες του EUIPO. Αφού επιλέξετε την αίτηση σήματος της ΕΕ, εμφανίζονται οι αποδεκτές γλώσσες για την υποβολή της ανακοπής (αν η πρώτη γλώσσα δεν συγκαταλέγεται στις πέντε επίσημες γλώσσες του EUIPO, δεν εμφανίζεται ως επιλογή).\nΤο πεδίο «Έκταση της ανακοπής» αναφέρεται στα προϊόντα και στις υπηρεσίες κατά των οποίων στρέφεται η ανακοπή. Ως προεπιλογή εμφανίζεται το πεδίο «Κατά του συνόλου των προϊόντων και υπηρεσιών».\nΑν η ανακοπή στρέφεται κατά μέρους των προϊόντων και υπηρεσιών της αίτησης σήματος της ΕΕ ή της διεθνούς καταχώρισης, επιλέξτε το δεύτερο πεδίο «Κατά μέρους των προϊόντων και υπηρεσιών της αίτησης, συγκεκριμένα:», και προσδιορίστε τα προσβαλλόμενα προϊόντα και υπηρεσίες. Μπορείτε να διαγράψετε ολόκληρες κλάσεις ή/και όρους από μία κλάση. Για να διαγράψετε μια ολόκληρη κλάση, κάντε κλικ στο σύμβολο Χ επάνω αριστερά από την κλάση. Για να διαγράψετε μέρος μιας κλάσης, επιλέξτε τα στοιχεία που θέλετε να διαγράψετε κάνοντας κλικ επάνω τους ή χρησιμοποιώντας τη λειτουργία μεταφοράς και απόθεσης με το ποντίκι. Εμφανίζεται ένα νέο πλήκτρο («Διαγραφή επιλεγμένων λέξεων»), το οποίο πρέπει να πατήσετε για να διαγράψετε τα επιλεγμένα στοιχεία της κλάσης. Για να επιστρέψετε στην αρχική εκδοχή, πατήστε «Επαναφορά».\nΚατά την επιλογή του αντικειμένου κάτω από το οποίο θα προστεθούν οι λόγοι, εμφανίζεται ένα κουμπί επιλογής για την προσθήκη της βάσης της ανακοπής.\nΜια αίτηση ανακοπής πρέπει να περιλαμβάνει τουλάχιστον μία «βάση ανακοπής».\nΣτον πίνακα που ακολουθεί απαριθμούνται οι λόγοι στους οποίους μπορεί να θεμελιωθεί η ανακοπή:\nΑίτηση σήματος της ΕΕ, καταχώριση/αίτηση εθνικού σήματος, διεθνής καταχώριση, διεθνής αίτηση, παγκοίνως γνωστό σήμα (άρθρο 6α της σύμβασης των Παρισίων)\nΑίτηση σήματος της ΕΕ, καταχώριση/αίτηση εθνικού σήματος, διεθνής καταχώριση, διεθνής αίτηση\nΑίτηση σήματος της ΕΕ, καταχώριση/αίτηση εθνικού σήματος, καταχώριση/αίτηση εθνικού σήματος εκτός ΕΕ, διεθνής καταχώριση, διεθνής αίτηση, παγκοίνως γνωστό σήμα (άρθρο 6α της σύμβασης των Παρισίων), μη καταχωρισμένο σήμα\nΜη καταχωρισμένο σήμα, άλλο χρησιμοποιούμενο στις συναλλαγές σημείο\nΑφού επιλέξετε την κατάλληλη βάση της ανακοπής, πρέπει να συμπληρώσετε όλα τα πεδία που επισημαίνονται ως υποχρεωτικά και να πατήσετε «+Αποθήκευση».\nΟι πληροφορίες που συμπληρώσατε θα εμφανιστούν σε πίνακα, όπως αυτός που ακολουθεί. Μπορείτε να διαγράψετε μια βάση ανακοπής κάνοντας κλικ στο πλήκτρο «Διαγραφή», το οποίο αναπαρίσταται με το σύμβολο Χ στον πίνακα ακριβώς δίπλα στο στοιχείο που επιθυμείτε να διαγράψετε. Μπορείτε να συμπεριλάβετε στην ίδια αίτηση ανακοπής περισσότερες από μία βάσεις ανακοπής. Για προσθήκη, πατήστε το πλήκτρο «+» στον πίνακα ακριβώς δίπλα στο στοιχείο για το οποίο επιθυμείτε να συμπεριλάβετε κι άλλη βάση ανακοπής.\nΤο παρόν πεδίο είναι υποχρεωτικό.\nΠρέπει να «υπογράψετε» την ηλεκτρονική αίτηση ανακοπής πριν από την τελική υποβολή συμπληρώνοντας το όνομα, το επώνυμο και την ιδιότητά σας στα αντίστοιχα πεδία του ηλεκτρονικού εντύπου.\nΈχετε τη δυνατότητα να προσθέσετε και δεύτερο υπογράφοντα επιλέγοντας «Προσθήκη δεύτερου υπογράφοντος». Επιτρέπονται δύο υπογραφές κατ' ανώτατο όριο. Παρέχοντας τις πληροφορίες υπογραφής, επιβεβαιώνετε ότι έχετε ελέγξει τα στοιχεία και επιθυμείτε να υπογράψετε και να υποβάλετε το έντυπο αίτησης.\nΤο τέλος ανακοπής πρέπει να εισπραχθεί από το EUIPO εντός της προθεσμίας ανακοπής.\nΕάν το τέλος ανακοπής εισπραχθεί μετά την εκπνοή της προθεσμίας ανακοπής αλλά η εντολή τραπεζικού εμβάσματος είχε δοθεί εντός των 10 τελευταίων ημερών της προθεσμίας ανακοπής, δυνάμει του άρθρου 8 του κανονισμού για τα τέλη σημάτων της Ευρωπαϊκής Ένωσης, η ανακοπή μπορεί να θεωρηθεί έγκυρη εφόσον:\nο ανακόπτων προσκομίσει στοιχεία που αποδεικνύουν ότι έδωσε εντολή τραπεζικού εμβάσματος εντός των τελευταίων 10 ημερών της προθεσμίας ανακοπής, ΚΑΙ\nο ανακόπτων καταβάλει προσαύξηση 10% επί του τέλους ανακοπής (διπλή προϋπόθεση).\nΣε περίπτωση, πάντως, που ο ανακόπτων μπορέσει να αποδείξει ότι η εντολή τραπεζικού εμβάσματος δόθηκε νωρίτερα από 10 ημέρες πριν από τη λήξη της προθεσμίας πληρωμής, δεν θα επιβαρυνθεί με προσαύξηση. Αν το τέλος ανακοπής δεν εισπραχθεί εντός της προθεσμίας ανακοπής, ή εάν δεν ισχύει η ανωτέρω περίπτωση, η ανακοπή θεωρείται μη ασκηθείσα.\nΤο EUIPO δεν στέλνει αιτήματα πληρωμής.\nΕπισημαίνεται ότι τα τέλη καταβάλλονται σε ευρώ.\nΠερισσότερες πληροφορίες σχετικά με τα προβλεπόμενα τέλη του EUIPO για τα σήματα και τους όρους καταβολής τους.\nΥποβολή του εντύπου\nΤο έντυπο της αίτησης ανακοπής σας υποβάλλεται σε έλεγχο για τυχόν ανωμαλίες στα δεδομένα ή ελλιπή στοιχεία· αν υπάρχουν προβλήματα εμφανίζεται μήνυμα σφάλματος.\nΑν τα στοιχεία του εντύπου είναι έγκυρα, θα κατευθυνθείτε στη σελίδα επιβεβαίωσης η οποία περιέχει όλες τις λεπτομέρειες της αίτησης που πρόκειται να υποβάλετε. Μπορείτε ακόμη να τροποποιήσετε τα δεδομένα προτού την υποβάλετε.\nΑποθήκευση, εκτύπωση και επαναφορά\nΜπορείτε να επιλέξετε «Αποθήκευση» του εντύπου της αίτησης ανακοπής σας στην User Area. Κατά τη συμπλήρωση του εντύπου σας, μπορείτε ανά πάσα στιγμή να αποθηκεύσετε τα στοιχεία που έχετε ήδη καταχωρίσει αποθηκεύοντας το έντυπό σας ως προσχέδιο. Κάντε κλικ στην επιλογή «Αποθήκευση προσχεδίου» στη δεξιά στήλη του εντύπου. Η πρόσβαση στο προσχέδιο είναι εφικτή μέσω της ενότητας «Προσχέδια» στην User Area.\nΗ επιλογή «Αποθήκευση δεδομένων εντύπου σε μορφή XML» σας επιτρέπει να εξαγάγετε τις πληροφορίες σε μορφότυπο XML και να τις χρησιμοποιήσετε εκ νέου αργότερα, επιλέγοντας «Εισαγωγή δεδομένων από το XML»\nΜπορείτε να επιλέξετε «Εκτύπωση» του εντύπου σας ανά πάσα στιγμή κατά τη διαδικασία υποβολής του. Συνιστάται ιδιαιτέρως να ελέγξετε την αίτηση ανακοπής σας πριν από την υποβολή της. Σας υπενθυμίζουμε ότι, σε αυτό το στάδιο, δεν έχετε υποβάλει ακόμη την αίτηση ανακοπής σας. Αυτή η εκτύπωση δεν θεωρείται, επομένως, αποδεικτικό υποβολής.\n«Επαναφορά» — Εάν επιθυμείτε να συμπληρώσετε την αίτησή σας από την αρχή, κάντε κλικ στην επιλογή «Επαναφορά εντύπου αίτησης». Θα εκκαθαριστούν όλα τα συμπληρωμένα πεδία και θα διαγραφούν οι συμπληρωμένες πληροφορίες.\nΓια να υποβάλετε, τέλος, το έντυπο της αίτησης ανακοπής σας, κάντε κλικ στο πλήκτρο «Επόμενο». Θα κατευθυνθείτε στην πλατφόρμα πληρωμής και, αφού συμπληρώσετε τα στοιχεία πληρωμής, θα λάβετε επιβεβαίωση ότι η διαδικασία ολοκληρώθηκε με επιτυχία. Θα εμφανιστεί ο αριθμός ανακοπής, τον οποίο θα πρέπει να χρησιμοποιείτε ως αριθμό αναφοράς σε κάθε επόμενη επικοινωνία σας με το EUIPO, καθώς και η ημερομηνία και ώρα υποβολής (ώρα Κεντρικής Ευρώπης). Θα εμφανιστεί επίσης το πλήκτρο «Λήψη απόδειξης» με το οποίο μπορείτε να δημιουργήσετε ένα έγγραφο pdf με την απόδειξη παραλαβής της αίτησης, την εντολή τραπεζικού εμβάσματος, αν χρειάζεται, και την αίτηση ανακοπής.\nΣυνιστάται ιδιαιτέρως να εκτυπώσετε ή να αποθηκεύσετε την απόδειξη παραλαβής της αίτησης, καθώς το EUIPO δεν εκδίδει άλλα αντίγραφά της. Μόνον οι χρήστες του eCommunication θα λάβουν αντίγραφό της στα Εισερχόμενα (Inbox) των Ανακοινώσεων (Communications), στην προσωπική τους User Area.\nΣυνιστάται επίσης να προβείτε σε έλεγχο προκειμένου να βεβαιωθείτε ότι ο αριθμός των συνημμένων αρχείων ταυτίζεται με τον αριθμό των αρχείων που εσείς αναφορτώσατε.\nΤελευταία ενημέρωση της σελίδας 08-04-2022


Juan Carlos Cáceres: Δεν ήμουν ποτέ πολιτικός πρόσφυγας. Άφησα απλά την Αργεντινή γιατί ήθελα να γνωρίσω την Ευρώπη, την τέχνη και τον πολιτισμό της...\nΔεν περίμενα τον Juan Carlos Cáceres να φανεί αυτό που λέμε «λαλίστατος» στις ερωτήσεις που του έστειλα ενόψει του ερχομού του στην Αθήνα –την ερχόμενη Παρασκευή 26 Οκτωβρίου, στο Gazarte. Λίγο η ηλικία (αισίως 76 φέτος), λίγο το ότι ανήκει στις μπαρουτοκαπνισμένες εκείνες μορφές του αργεντίνικου τάνγκο, τον ανέμενα όσο φειδωλό σε λόγια αποδείχθηκε. Μιλάμε άλλωστε για έναν καλλιτέχνη που συνείσφερε όσο κανείς στον 20ο αιώνα στην ανίχνευση και ανάδειξη των αφρικανικών ριζών του τάνγκο, δεν χρειάζεται επομένως να λέει και πολλά...\nΣας αναμένουμε στην Ελλάδα την ερχόμενη εβδομάδα, μαζί με το Tango Negro Trio σας. Σε τι στοχεύετε με το συγκεκριμένο πρότζεκτ; Σχεδιάζετε να μας πάτε σε ένα τάνγκο ταξίδι στον χρόνο;\nΤο πρότζεκτ μας αποσκοπεί στην εκ νέου ανάδειξη των καταβολών του τάνγκο, πράγμα που όντως οδηγεί σε ένα ταξίδι στον χρόνο, μέσω ρυθμών milonga, candombe και habanera.\nΓνωρίζετε ότι έρχεστε στη χώρα μας σε πραγματικά δύσκολους καιρούς, οι οποίοι για κάποιους παρουσιάζουν ομοιότητες με τις δυσκολίες που πρόσφατα αντιμετώπισε και η Αργεντινή. Κάποια συμβουλή;\nΥπάρχει πράγματι μια κάποια αναλογία μεταξύ της κατάστασης της Αργεντινής κι αυτής της Ελλάδας. Μιλάμε ωστόσο για δύο εντελώς διαφορετικές οικονομικές πραγματικότητες.\nΣτη νεότητά σας υπήρξατε φοιτητής της Σχολής Καλών Τεχνών του Μπουένος Άιρες, αλλά και ικανός τρομπονίστας/πιανίστας της τζαζ. Ήταν συναρπαστικό να ζείτε μια διπλή ζωή μεταξύ μουσικής και ζωγραφικής;\nΗ μποέμ νεότητά μου ήταν πολύ συναρπαστική! Εξέφραζα αληθινά το ποιος ήμουν σε αυτούς τους δύο καλλιτεχνικούς τομείς, στη μουσική και στη ζωγραφική.\nΗ αγάπη σας για την τζαζ αναπτύχθηκε παράλληλα με εκείνη για το τάνγκο; Και ποιου είδους τζαζ προτιμούσατε τότε;\nΤο τάνγκο υπήρξε η πρώτη μου μουσική «γλώσσα», μαζί με την κλασική μουσική. Η τζαζ ήρθε αργότερα, μέσω των ομοιοτήτων μεταξύ τάνγκο και ragtime, που για μένα ήταν πολύ παρεμφερή είδη. Στη νεότητά μου με τραβούσε πολύ η λεγόμενη hot jazz –και ακόμα μου αρέσει λόγω των δυναμικών της και της πολυφωνίας, χαρακτηριστικό που δεν βρίσκεις στη μοντέρνα τζαζ.\nΜπορείτε να μας περιγράψετε την ατμόσφαιρα του περίφημου κλαμπ Cueva de Passarotus; Γιατί αλήθεια απόκτησε τη φήμη ενός μέρους με «επαναστατικές» τάσεις;\nΤο Cueva de Passarotus ήταν το σημείο συνάντησης για όλη τη μη κομφορμιστική νεολαία εκείνων των χρόνων, όσων τους τραβούσε ο υπαρξισμός και οι beatniks.\nΓιατί εγκαταλείψατε την Αργεντινή το 1966; Είχε να κάνει με το πραξικόπημα του Juan Carlos Onganía και με ό,τι ονομάστηκε τότε «Revolución Argentina»;\nΌχι, δεν ήμουν ποτέ πολιτικός πρόσφυγας, ούτε κι αναγκάστηκα τότε να εγκαταλείψω τη χώρα μου. Άφησα απλά την Αργεντινή γιατί ήθελα να γνωρίσω την Ευρώπη, την τέχνη και τον πολιτισμό της.\nΚαι τελικά εγκατασταθήκατε στο Παρίσι, στον επαναστατικό Μάη του '68. Υπήρχε πράγματι τότε η αίσθηση ενός κόσμου σε κίνηση και αλλαγή ή έτσι το κατασκευάσαμε αργότερα;\nΟ Μάης του '68 στάθηκε η πρώτη μη-βίαιη επαναστατική εμπειρία της άκρας Αριστεράς. Αλλά προδόθηκε από την εργατική τάξη όταν ικανοποιήθηκαν τα μισθολογικά της αιτήματα –στη συμφωνία της Grenelle– με αποτέλεσμα οι νέοι να εγκαταλειφθούν στην αστυνομική βιαιότητα.\nΤο άλμπουμ σας Tocá Tangó κέρδισε με τα χρόνια μια φήμη πρωτοπορίας, καθώς κατέδειξε τις αφρικανικές καταβολές της μουσικής τάνγκο. Μας εξηγείτε τη σχέση του τάνγκο με τη murga και την candombe, όρους που παραμένουν ξένοι και ακατανόητοι εδώ στην Ευρώπη;\nΤο Tocá Tangó σχηματοποίησε την άποψή μου για τις αφρο-αμερικάνικες ρίζες του τάνγκο. Η murga, τώρα, προήλθε απευθείας από την candombe. Στην πραγματικότητα τα καρναβαλικά τραγούδια της murga, αλλά και οι σχετικοί χοροί, υπήρξαν το αποτέλεσμα της μουσικής candombe των μαύρων σκλάβων των τελών του 19ου αιώνα. Η οποία αργότερα ανακατεύτηκε και με άλλες μουσικές φόρμες, όσες έφεραν μαζί τους οι μετανάστες από την Ευρώπη –π.χ. την tarantella, την cuadrilla cancanera ή την chirigota de Cadiz.\nΚαι υπάρχει όντως μια σειρά διαδοχής από την candombe στη habanera, από εκεί στο fandango, από αυτό στη milonga και από εκείνη στο τάνγκο;\nΑυτή η χρονολογική σειρά προέλευσης του τάνγκο ήταν βασικά η φόρμουλα μιας αναβιωτικής ραδιοφωνικής εκπομπής, πολύ δημοφιλούς όταν ήμουν παιδί. Θα έλεγα ότι εξέφρασε τις καταβολές του τάνγκο με έναν ποιητικό μεν, σωστό δε τρόπο...\nΤι γνώμη έχετε για τον Carlos Gardel; Η φήμη του στην Ευρώπη είναι τεράστια, κάποιοι όμως μελετητές ισχυρίζονται ότι το τάνγκο έχασε την αληθινή του δύναμη κατά τη δική του εποχή...\nΟ Carlos Gardel είναι απλά ο μεγαλύτερος τραγουδιστής του τάνγκο που υπήρξε ποτέ.\nΠοιους καλλιτέχνες ή/και δισκογραφήματα θα συστήνατε σε όποιον θα επιθυμούσε να βουτήξει πίσω στο παλιότερο τάνγκο στιλ, αυτό που στην Αργεντινή αποκαλείτε «τάνγκο της Παλιάς Φρουράς»;\nΟι κύριες μορφές της La Guarda Vieja (της Παλιάς δηλαδή Φρουράς) ήταν ο Juan Maglio Pacho, ο Juan-Carlos Bazan, ο Vincente Greco και ο Arolas. Αργότερα εμφανίστηκαν ο Roberto Firpo, οι Cuarteto de los Ases, οι Muchachos de Antes και οι Cuarteto del 1900, οι οποίοι και αναβίωσαν το στιλ.


Ξεκινούν οι παραγγελίες για την Alfa Romeo Tonale hybrid - FleetNews\nΞεκινούν οι παραγγελίες στην Ελλάδα, εντός του Μαΐου, για την Alfa Romeo Tonale hybrid, το πρώτο εξηλεκτρισμένο μοντέλο της μάρκας.\nΣτην ελληνική αγορά η Alfa Romeo Tonale θα είναι διαθέσιμη για παραγγελίες μέσα στον Μάιο. Μέσω της χρηματοδότησης της FCA Bank και του προγράμματος “Drive Now” το νέο μοντέλο θα είναι διαθέσιμο από 274 ευρώ/μήνα, ενώ θα καλύπτεται από 5ετή εργοστασιακή εγγύηση με ισχύ έως 200.000χλμ. και αντίστοιχης διάρκειας υπηρεσία οδικής βοήθειας.\nΠροηγούμενο άρθροΤύποι καυσίμων νέων αυτοκινήτων το πρώτο τρίμηνο 2022\nΕπόμενο άρθροΗ Fisker παρουσιάζει το πρότυπο EV Project Ronin


Πώς θα επηρεάσει το μάρκετινγκ η τεχνολογία Deepfake; | Martech Zone\nΤετάρτη, Δεκέμβριος 30, 2020 Τετάρτη, Δεκέμβριος 30, 2020 Douglas Karr\nΑν δεν το έχετε δοκιμάσει ακόμα, ίσως είναι η εφαρμογή για κινητά με την οποία διασκέδασα περισσότερο φέτος Ανακαινίζω. Η εφαρμογή για κινητά σάς επιτρέπει να τραβάτε το πρόσωπό σας και να αντικαθιστάτε το πρόσωπό σας σε άλλη φωτογραφία ή βίντεο στη βάση δεδομένων τους.\nΓιατί ονομάζεται Deepfake;\nDeepfake είναι ένας συνδυασμός των όρων Βαθιά μάθηση και Απομίμηση. Τα Deepfakes αξιοποιούν τη μηχανική εκμάθηση και την τεχνητή νοημοσύνη για χειρισμό ή δημιουργία οπτικού και ήχου περιεχομένου με υψηλές δυνατότητες εξαπάτησης.\nΤο σεμινάριο Ανακαινίζω η εφαρμογή για κινητά είναι απλή στη χρήση και τα αποτελέσματα μπορεί να είναι αρκετά αστεία. Θα μοιραστώ μερικά από τα αποτελέσματά μου εδώ. Δευτερεύουσα σημείωση… δεν είναι πολύ δόλια, απλά ντροπιαστικά, τρομακτικά και ξεκαρδιστικά.\nΜία θέση από κοινού Douglas Karr (@dknewmedia)\nΚατεβάστε την εφαρμογή Reface\nΕίναι οι Deepfakes πιο τρομακτικές από τις αστείες;\nΔυστυχώς, ζούμε σε έναν κόσμο όπου επικρατεί παραπληροφόρηση. Ως αποτέλεσμα, η τεχνολογία deepfake είναι μια τεχνολογία που δεν μπορεί πάντα να χρησιμοποιηθεί σε κάτι τόσο αθώο όσο να με κάνει να χορεύω ή να πρωταγωνιστώ σε μια ταινία… θα μπορούσαν να χρησιμοποιηθούν και για τη διάδοση της παραπληροφόρησης.\nΦανταστείτε, για παράδειγμα, εικόνες, ήχο ή βίντεο που χρησιμοποιούν τεχνολογία deepfake για να δημιουργήσουν έναν πολιτικό. Ακόμα κι αν χαρακτηριστεί ως ψεύτικο, το αποτέλεσμα θα μπορούσε να ταξιδέψει με την ταχύτητα των κοινωνικών μέσων μαζικής ενημέρωσης για να χειραγωγήσει την άποψη των ψηφοφόρων. Και, δυστυχώς, ένα σημαντικό ποσοστό των ψηφοφόρων - αν και ελάχιστο - θα μπορούσε να το πιστέψει.\nΑκολουθεί ένα υπέροχο βίντεο από το CNBC σχετικά με το θέμα:\nΌπως ίσως έχετε συνειδητοποιήσει, οι ρυθμιστικές αρχές και η τεχνολογία ανίχνευσης γίνονται αρκετά δημοφιλείς στην προσπάθεια καταπολέμησης της τεχνολογίας ψεύτικων ψευδών. Αναμφίβολα θα έχει ενδιαφέρον…\nΠώς μπορούν τα Deepfakes να χρησιμοποιηθούν για το μάρκετινγκ;\nΤο σεμινάριο τεχνολογία για τη δημιουργία μέσων deepfake είναι ανοιχτού κώδικα και διατίθεται σε όλο τον ιστό. Ενώ το βλέπουμε στη σύγχρονη ταινία (τα πλάνα της Carrie Fisher από τη δεκαετία του 1970 χρησιμοποιήθηκαν σε ένα deepfake στο Rogue One), δεν τα έχουμε δει στο μάρκετινγκ ... αλλά θα το κάνουμε.\nΗ εμπιστοσύνη είναι κρίσιμη σε οποιαδήποτε σχέση μεταξύ καταναλωτή και μάρκας. Εκτός από τις νομικές συνέπειες, κάθε επιχείρηση που εξετάζει την ανάπτυξη τεχνολογίας deepfake στις προσπάθειές της για πωλήσεις και μάρκετινγκ θα πρέπει να κάνει ελαφριά βήματα… αλλά βλέπω ευκαιρίες:\nΕξατομικευμένα μέσα - οι επωνυμίες θα μπορούσαν να δημιουργήσουν μέσα με μοναδικό σκοπό να κάνουν τους πελάτες τους να εισαχθούν Φανταστείτε τους σχεδιαστές μόδας, για παράδειγμα, επιτρέποντας σε ένα άτομο να εισάγει την ομοιότητα του προσώπου και του σώματός του σε ένα βίντεο διαδρόμου. Θα μπορούσαν να δουν πώς φαίνεται η μόδα οπτικά (σε κίνηση) χωρίς να χρειάζεται να δοκιμάσουν τη στολή.\nΤμηματοποιημένα μέσα - η εγγραφή και η επεξεργασία βίντεο μπορεί να είναι ιδιαίτερα ακριβά και οι επωνυμίες δίνουν όλο και μεγαλύτερη προσοχή στην αναπαράσταση των δημογραφικών στοιχείων και των πολιτισμών που απεικονίζονται Στο εγγύς μέλλον, μια επωνυμία θα μπορούσε να ηχογραφήσει ένα βίντεο - αλλά να χρησιμοποιήσει την τεχνολογία deepfake για να τμηματοποιήσει το μήνυμα ώστε να αντιπροσωπεύει διαφορετικά δημογραφικά στοιχεία και πολιτισμούς μέσα σε αυτό.\nΣυγχώνευση βίντεο - οι επωνυμίες θα μπορούσαν να έχουν τους αντιπροσώπους πωλήσεων ή τους ηγέτες τους πρωταγωνιστές σε βίντεο που είναι βαθιά ψεύτικα, αλλά είναι εξατομικευμένα για να επικοινωνούν απευθείας με έναν υποψήφιο ή πελάτη Αυτός ο τύπος τεχνολογίας είναι ήδη διαθέσιμος με μια πλατφόρμα Σύνθεση. Παρόλο που πιστεύω ότι οι επωνυμίες πρέπει να αποκαλύπτουν το deepfake, αυτή είναι μια εντυπωσιακή μέθοδος για να μιλήσετε απευθείας σε κάθε άτομο προσωπικά.\nΜεταφρασμένα μέσα - οι μάρκες μπορούν να χρησιμοποιούν επιρροές σε διάφορες γλώσσες. Εδώ είναι ένα φανταστικό παράδειγμα του Ντέιβιντ Μπέκαμ - όπου η ομοιότητά του θα τραβήξει την προσοχή, αλλά το μήνυμα μεταφράζεται σωστά. Σε αυτή την περίπτωση, χρησιμοποιούν άλλες φωνές και τεχνολογία deepfake για την κίνηση του στόματος ... αλλά θα μπορούσαν επίσης να έχουν χρησιμοποιήσει deepfake για να αντικαταστήσουν τον ήχο.\nΣε όλα αυτά τα παραδείγματα, το deepfake δεν είναι για να εξαπατήσει αλλά για να βελτιώσει την επικοινωνία. Είναι μια λεπτή γραμμή… και οι επιχειρήσεις θα πρέπει να είναι προσεκτικές όταν το περπατούν!\nΑς το τελειώσουμε με μια καλή σημείωση…\nΑποκάλυψη: Χρησιμοποιώ τον σύνδεσμο συνεργατών μου για το Εφαρμογή Reface. Συνιστώ ανεπιφύλακτα την πληρωμένη έκδοση που παρέχει έναν τόνο επιπλέον μέσων για χάος.\nΕτικέτες: θυγατρικώνβαθιά μάθησηdeepfakeβαθιά τεχνολογίαανακαινίζω